เงินบาทเปิด 30.94/97 บาท
ธนาคารซีไอเอ็มบีไทย รายงาน เงินบาทเปิด 30.94/97 แข็งค่าขึ้นเล็กน้อย คาดวันนี้แกว่งตัวรอผลประชุมเฟด
26 ม.ค. 2554

ธนาคารซีไอเอ็มบีไทย รายงาน เงินบาทเปิด 30.94/97 แข็งค่าขึ้นเล็กน้อย คาดวันนี้แกว่งตัวรอผลประชุมเฟด
นักบริหารเงินธนาคารซีไอเอ็มบี ไทย จำกัด กล่าวว่า เช้านี้เงินบาทเปิดตลาดที่ระดับ 30.94/97 บาท/ดอลลาร์ เทียบกับเย็นวานนี้ที่ปิดตลาดที่ระดับ 30.98/31.01 บาท/ดอลลาร์ และล่าสุดเงินบาทเคลื่อนไหวที่ระดับ 30.80/90 บาท/ดอลลาร์ 
"วันนี้บาทแข็งค่าขึ้น ไม่แน่ใจว่าจะมีแรงซื้อกลับเข้ามาหรือเปล่า เพราะเมื่อวานมีคนขายเยอะ วันนี้อาจจะซื้อกลับบ้าง"
สำหรับความเคลื่อนไหวของค่าเงินสกุลหลักต่างประเทศ เงินเยนอยู่ที่ระดับ 82.08/13 เยน/ดอลลาร์ ส่วนค่าเงินยูโร อยู่ที่ระดับ 1.3683/1.3686 ดอลลาร์/ยูโร 
นักบริหารเงิน คาดว่าวันนี้ทิศทางเงินบาทน่าจะเคลื่อนไหวในลักษณะแกว่งตัว ยังไม่อะไรแน่นอน อาจจะมีทั้งแรงซื้อและแรงขาย โดยตลาดยังรอการประชุมธนาคารกลางสหรัฐ (เฟด) ซึ่งจะประกาศมติการประชุมนโยบายการเงินคืนวันพุธนี้ 
ส่วนประเด็นอื่นๆ คืนนี้ มีกระทรวงพาณิชย์รายงานยอดขายบ้านใหม่เดือนธ.ค. และ สำนักงานสารสนเทศด้านการพลังงานของสหรัฐ (EIA) เปิดเผยตัวเลขสต็อกน้ำมันรายสัปดาห์ 
ประเมินกรอบการเคลื่อนไหวเงินบาทระหว่าง 30.80-31.00 บาท/ดอลลาร์